Video: Kyk hoe stort Eskom-silo ineen‘n Foto van die silo Die video volg onderaan die berig. Maroela Media het beeldmateriaal bekom van die begin van die ineenstorting van ŉ steenkoolsilo by Eskom se Majuba-kragstasie in Mpumalanga Saterdag. Die video wys hoe die silo met tonne steenkool kraak en begin ineenstort. Dié ineenstorting het tot gevolg gehad dat die kragreus inderhaas ŉ noodbeurtkragskedule van stapel moes stuur – die grootste nóg sedert die kragkrisis in 2008. Lees meer hier. Tsheido Matone, Eskom se uitvoerende hoof, het Sondag tydens ŉ perskonferensie in Johannesburg gesê die steenkoolsilo is in September verlede jaar geïnspekteer en daar was geen ooglopende tekens van verval nie. “Tydens die laaste inspeksie is daar bevind dat die struktuur in ŉ goeie toestand was,” het Matone by die konferensie gesê. “Die risikokategorisering is tydens die inspeksie as laag geklassifiseer.” Die vakbond Solidariteit het Eskom Maandag van nalatigheid beskuldig en voer aan dat Eskom glo sedert Januarie vanjaar bewus is van strukturele probleme met die silo. Lees meer hier. Volgens Matona sal ŉ ondersoek na die voorval plaasvind. Die ondersoek sal na verwagting sowat drie maande duur. [wpvideo bPSmDjh0]